CBG โชว์กำไรไตรมาส 2 โตทะลัก 60% แจกปันผล 0.90 บ. XD 21 ส.ค.นี้
CBG โชว์กำไรไตรมาส 2 โตทะลัก 60% แตะ 881.34 ลบ. จากปีก่อน 552.17 ลบ. ส่วน 6 เดือนแรกกำไร 1.68 พันลบ. เพิ่มขึ้น 73% จากปีก่อน 971.61 ลบ. ใจดีแจกปันผล 0.90 บ. XD 21 ส.ค.นี้ เคาะจ่าย 4 ก.ย.63
CBG โชว์กำไรไตรมาส 2 โตทะลัก 60% แจกปันผล 0.90 บ. XD 21 ส.ค.นี้
7 ส.ค. 2563

บริษัท คาราบาวกรุ๊ป จำกัด (มหาชน) หรือ CBG รายงานผลการดำเนินงานประจำไตรมาส 2/63 สิ้นสุดวันที่ 30 มิ.ย.2563 ดังนี้

โดยผลประกอบการไตรมาสดังกล่าวมีกำไรเพิ่มขึ้น เนื่องจากบริษัทฯ มีรายได้จากการขายรวมอยู่ที่ 4,508 ล้านบาท เพิ่มขึ้น 754 ล้านบาทหรือร้อยละ 20.1 โดยมีปัจจัยสนับสนุนหลักจากปริมาณคำสั่งซื้อที่เพิ่มขึ้นของการส่งออกเครื่องดื่มบำรุงกำลังไปยังตลาดต่างประเทศ และการเติบโตของรายได้จากการรับจ้างจัดจำหน่ายสินค้าให้บุคคลภายนอก
นอกจากนี้บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563  และกำไรสะสม เป็นเงินสดในอัตรา 0.90 บาทต่อหุ้น กำหนดขึ้นเครื่องหมาย XD วันที่ 21 ส.ค.2563 และกำหนดจ่ายเงินปันผลในวันที่ 4 ก.ย.2563